kardosdrur/scandi-wiki huggingface dataset:
Paul Gray

Paul Dedrick Gray (født 8. april 1972 – død 24. maj 2010) var bassist i det amerikanske nu-metal band Slipknot fra bandets dannelse i 1995. Udover at være bassist, sang han også kor i nogen af sangene som "Spit it Out" og "Disasterpiece", hovedsagligt som afløser for Corey Taylor.
Paul Gray var det eneste Slipknotmedlem, der ikke er født i Iowa. Han blev født i Los Angeles, men hans familie flyttede senere til Iowa.
Udover Slipknot spillede han også i et band ved navn F.O.R.. Han var venstrehåndet, når han spillede.

Paul var fan af Fear Factory siden 1992, hvor deres første album, Soul of a New Machine, udkom.

Tatoveringer 
 Venstre underarm: Tribal s.
 Højre underarm: Taget fra et cover af bladet "Sound of Death".
 Læg: Klovn med en kniv.
 Læg: Slipknot logo.
 Højre hånd:
 (lillefinger) Hjerte,
 (ringfinger) B
 (langefinger) R
 (pegefinger) E
 Venstre hånd:
 (pegefinger) N
 (langfinger) N
 (ringfinger) A
 (lillefinger) hjerte
[Paul Gray's kone hedder Brenna]

Dødsfald 
Paul Gray blev fundet død den 24. maj 2010 i et værelse på hotellet Town Plaza i Urbandale, Iowa. Han havde ved et uheld overmedicineret sig selv med en dosis smertestillende medicin, nærmere betegnet morfin og fentanyl. Paul blev 38 år. Han efterlod sig sin kone Brenna, som også var gravid med parrets første barn på dødstidspunktet. Samme dag holdt medlemmerne fra bandet en pressekonference for Paul Gray. Alle medlemmerne var uden masker, og Pauls bror og kone deltog i konferencen.

Maske 
Paul har tidligere brugt en grisemaske af latex på scenen, men brugte i den sidste tid en sort maske med stålpinde foran munden.

Eksterne henvisninger 
 Information om Gray på Black-Goat.com  
 Information om Gray på Slipknot News  

Bassister fra USA
Slipknot
Amuletten fra Samarkand

Amuletten fra Samarkand er en bog skrevet af britiske Jonathan Stroud. Bogen blev udgivet i 2003. Den danske udgave er oversat af Tom Havemann og udgivet samme år. 

Bogen danner første del af en fantasy trilogi kaldet Bartimæus-trilogien. De efterfølgende bøger i trilogien er Golems øje og Ptolemæusporten.

Handling 

Amuletten fra Samarkand handler om drengen Nathan, der efterlades af sine forældre og kommer i lære som troldmand hos Arthur Underwood. Ikke nok med at Underwood behandler ham elendigt; en dag møder Nathan den virtuose troldmand Simon Lovelace, der ydmyger ham offentligt og groft. 
Nathan sværger hævn, hvilken han gennemfører ved at frarøve Lovelace en magisk genstand, kendt som Amuletten fra Samarkand. For at få hjælp hertil har han påkaldt en kraftfuld og snarrådig dæmon, eller djinni: Bartimæus. Det viser sig hurtigt at Bartimæus, uden nødvendigvis at være ondsindet, har sin helt egen vilje.

Bøger i Bartimæus-trilogien
Litteratur i 2003
Cotas

Cotas Computer Technology A/S var en dansk producent af industriel elektronik, 1979-2001. 

Firmaet etableredes i 1979 og virkede i årene fremover med hovedvægten på fremstilling og implementering af industrielle elektroniske løsninger. Hovedsageligt i form af totalløsninger med design, hardware, software, igangsætning og løbende produktion. De primære kunder var inden for avis-distribution, pakkesortering/distribution, vaskerier og specialiserede mekaniske systemer. Hertil kom begrænsede aktiviteter med undervisning og inden for medico-sektoren.

Cotas var blandt de første med dansk udviklede mikroprocessor-systemer og PLC (Programmable logic controller)-enheder.

I 1985 påbegyndtes aktiviteter i vindmølle industrien, der – skulle det vise sig – stod foran en kraftig vækst, som også blev afgørende for Cotas udvikling. Firmaet blev få år senere Vestas's leverandør af elektroniske styringer, og det tætte samarbejde med udvikling af hardware såvel som software, blev i løbet af 1990'erne Cotas dominerende aktivitet. Vestas opkøbte Cotas i 1999 og integrerede i 2000-2001 alle Cotas vindmølle aktiviteter ind i Vestas egen organisation, mens alle øvrige aktiviteter blev frasolgt eller nedlagt. Aktieselskabet "Cotas Computer Technology A/S" blev senere fusioneret ind i Vestas hovedselskab: "Vestas Wind Systems A/S".

Cotas blev i perioden fra 1979 til 2001 ledet af ejerkredsen bestående af Ole Riis Hansen, Leif Fisker Jensen og Knud Erik Kaadner. Antal ansatte voksede fra 5 til ca. 250 personer.

Historie 
 1979: Firmaets stiftelse og etablering i 400 kvm. lokaler på Fredens Torv i Aarhus.
 1988: Flytning til 1100 kvm. lokaler i Åbogade 34c i Aarhus.
 1991: Det interne kvalitetsstyresystem opnår godkendelse efter ISO 9001.
 1997: Firmaet tildeles Dansk Industris Initiativpris for 1997. Overrækkes af Prins Joachim.
 1998: Flytning til 5200 kvm. lokaler på Paludan-Müllers Vej 82 i Aarhus.
 1999: Vestas overtager Cotas.

Eksterne henvisninger 
 Vestas website

Etableret i 1979
Elektronikvirksomheder i Danmark
Ophørt i 1999
Hønsetarm

Hønsetarm (Cerastium) er en planteslægt, som er udbredt i Europa, Nordafrika, Asien samt Nord- og Sydamerika tilhørende nellike-familien. Det er urteagtige planter med nedliggende til opstigende vækst og modsatte, elliptiske blade med hel rand. Blomsterne er samlet i endestillede kvaste, og de er for det meste 5-tallige med spaltede, hvide kronblade. Frugten er en kapsel med 10 tænder. Her omtales kun de arter, som bliver dyrket i Danmark, eller som er vildtvoksende her.

 Almindelig hønsetarm (Cerastium fontanum)
 Fjeldhønsetarm (Cerastium alpinum)
 Cerastium biebersteinii
 Femhannet hønsetarm (Cerastium semidecandrum)
 Gråbladet hønsetarm (Cerastium tomentosum)
 Klæbrig hønsetarm (Cerastium glutinosum)
 Opret hønsetarm (Cerastium glomeratum)
 Stivhåret hønsetarm (Cerastium brachypetalum)
 Storblomstret hønsetarm (Cerastium arvense)
Firehannet hønsetarm (Cerastium diffusum)

Nellike-familien
Almindelig hønsetarm

 
Almindelig Hønsetarm (Cerastium fontanum) er en 6-15 cm høj urt, der vokser i vejkanter, enge og på overdrev og agerjord.

Beskrivelse 
Almindelig Hønsetarm er en én- eller flerårig, urteagtig plante med opstigende vækstform. Stænglerne er for det meste hårede, men helt glatte planter kan forekomme. Bladene er modsat stillede, ovale til elliptiske med hel rand.

Blomstringen sker løbende hen gennem vækstperioden, men kraftigst maj-august. Blomsterne er samlet i endestillede kvaste, hvor de enkelte blomster har hvide kronblade, som kun lige når bægerbladenes længde. Frugten er en kapsel med mange frø.

Rodnettet er ret svagt udviklet. Planten danner vegetative, rodslående skud fra sidst på sommeren.

Højde x bredde og årlig tilvækst: 0,10 x 0,05 m (10 x 5 cm/år).

Voksested 
Almindelig Hønsetarm er almindelig over hele Danmark, hvor den findes på lysåbne steder: vejkanter, marker, haver og enge. Planten er et udbredt ukrudt.
I kornafgrøder er planten normalt ikke et problem, men i frømarker med almindelig rapgræs og engrapgræs er frøene vanskelige at rense fra.

Henvisning

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Ukrudtsplanter
Game Boy Advance

Game Boy Advance (forkortet GBA) er en 32-bit mobil spillekonsol udviklet og produceret af Nintendo, som efterfølgeren til Game Boy Color. Den blev udgivet i Japan den 21. marts 2001, i Nordamerika den 11. juni 2001, i Australien og Europa den 22. juni 2001 og i Kina den 8. juni 2004 (eksklusiv Hong Kong). Nintendos konkurrenter på det håndholdte marked på det tidspunkt var Neo Geo Pocket Junior, WonderSwan, GP32, Tapwave Zodiac, og N-Gage. Trods konkurrenternes bedste indsats, fastholdt Nintendo den største markedsandel med Game Boy Advance.

Til og med 30. juni 2010, havde Game Boy Advance serien solgt 81,51 millioner enheder på verdensplan. Dens efterfølger, Nintendo DS, blev udgivet i november 2004 og er også kompatibel med Game Boy Advance software.

Game Boy Micro 
I september 2005 lancerede Nintendo endnu en ny udgave af Game Boy Advance, kaldet Game Boy Micro. Denne er blot på størrelse med en mobiltelefon, hvilket gør den til den mindste maskine, Nintendo har lanceret. Skærmen er blot 51 mm, og selve maskinen vejer 80 g.

Game Boy Micro kan, til forskel fra Game Boy Advance og Game Boy Advance SP, ikke afspille spillene til de tidligere Game Boys eller kommunikere med Nintendo GameCube. Den er blevet kritiseret for den ringe størrelse på skærmen, og alt dette har fået mange til at fravælge Game Boy Micro til fordel for Nintendo DS, som blev lanceret allerede i 2004, og som inkluderer alle Game Boy Micros funktioner samt flere nye.

Nintendo har siden erkendt, at salget af Game Boy Micro har været skuffende.

Referencer 

Mobile spillekonsoller fra Nintendo
Quilapayún

Quilapayún er en chilensk musikgruppe. Grundlagt i midten af 1960'erne i Santiago og er i dag en af de sidste eksisterende grupper, der udsprang af nueva canción-bevægelsen.

Quilapayún fik sit gennembrud i perioden under præsident Salvador Allende og blev synonym med revolution og Unidad Popular. Under militærkuppet i 1973 var gruppen på turné i Europa, hvor de forblev i eksil indtil 1990. I forskellige sammensætninger forsatte gruppen med at spille folkemusik og har i dag eksisteret i over 40 år.

Musikgrupper fra Chile
Musikgrupper fra 1965
Svenstrup (Slagelse Kommune)

Svenstrup er en by på Sydvestsjælland med , beliggende i Tårnborg Sogn ca. 5 kilometer øst for Korsør nærmere bestemt den nordlige bydel Halsskov. Den ligger i Slagelse Kommune og tilhører Region Sjælland.

Svenstrup har egen skole og kirke.

Byen består primært af parcelhuse, med enkelte villaer og lidt landbrug og industri, deriblandt Kehlers Teglværk.

Fodboldholdet Tårnborg IF har hold i såvel serie 4 som serie 6. Der finder jævnligt lokalopgør sted mod Korsør Boldklub og Halskov Boldklub.

Kilder 

Byer i Slagelse Kommune
Tårnborg Kirke

Tårnborg Kirke er en kirke beliggende ved nordøstsiden af Korsør Nor ca. 6 km fra Korsør og sognekirke for Tårnborg Sogn. Den stammer fra omkring år 1200, da den blev bygget i forbindelse med det kongelige fæstningsværk Tårnborg, der lå ca. 100 meter vest for kirken. I dag er der kun en høj tilbage.

Kirken mistede betydning i årene 1350-1425, da fæstningen blev revet ned og flyttet til det nuværende Korsør.

Skibet rummer ca. 200 siddepladser. Orgelet er bygget af I. Starup & Søn i 1974 og har 12 stemmer.
Kirken har en altertavle udført af Charlotte Oxholm.

Eksterne henvisninger og referencer 

 Tårnborg Kirke hos KortTilKirken.dk

Kirker i Slagelse Kommune
Kirker i Roskilde Stift
Kirker i Sorø Amt
Sugar

"Sugar" var den første single fra det amerikanske alternative metalband System of a Down. "Sugar" kom fra deres selvbetitlede debutalbum, men var allerede før blevet indspillet på deres første demo (Demo 1). Den fik større popularitet i radioen og senere fulgte de to andre singler "War?" og "Spiders"
Sangen var lavet før System of a Down overhovedet var et band. Daron Malakian og Shavo Odadjian sammensatte to riffs og senere lagde Serj Tankian lyrikken til. Sangen har været spillet til hver eneste af System of a Downs koncerter og kommer for det meste imod slutningen.

Musikvideoen 
I musikvideoen Sugar spiller bandet på en scene med det amerikanske flag i bagrunden (som gennem filmen brænder væk). Forskellige klip er sat ind i videoen af vold mod forsamlinger, hængninger, hære, prøvesprængning af atombomben og optagelser fra den tyske film Metropolis.

Spor

Sugar single

Sugar (ep) 

Metalsange
Singler fra 1998
System of a Down-sange
Præsidentens mænd

Præsidentens mænd (originaltitel: The West Wing) er en amerikansk dramaserie, som debuterede på amerikansk tv i 1999 og blev sendt indtil foråret 2006, hvor det sidste afsnit løb over tv-skærmen. På dansk tv blev den i første omgang vist på TV Danmark, men det var først da serien senere blev taget op af DR2, at den rigtig blev bemærket af det danske tv-publikum og dagbladenes tv-anmeldere.

Alle seriens sæsoner er udkommet på DVD både i Nordamerika og Europa. De europæiske udgivelser har næsten intet ekstramateriale, hvorimod de amerikanske indeholder både kommentatorspor og dokumentarer. Serien gjorde sig bemærket ved at vinde Emmy-prisen som årets bedste dramaserie i sine fire første sæsoner.

Overblik 
Præsidentens mænd handler om præsident Josiah "Jed" Bartlet og hans nærmeste medarbejdere i Det Hvide Hus' vestfløj, the West Wing. I seriens begyndelse har Bartlet været præsident i et år, og i det sidste afsnit aflagde Matthew Santos ed som ny præsident, hvilket markerede afslutningen på både Bartlets embedsperiode og serien.

Oprindeligt var det tanken, at præsidenten selv kun skulle spille en mindre rolle, da oplægget var en serie om præsidentens nærmere medarbejdere, men på grund af Martin Sheens overbevisende præstation som præsident Bartlet blev hans rolle udvidet.

I de fleste afsnit var omdrejningspunktet imidlertid præsidentens stab, og serien fortalte, hvordan meget af det daglige, politiske arbejde varetages af staben, lige fra præsidentens nærmeste rådgivere til taleskriverne og pressesekretæren. Præsidentens privatliv med præsidentfruen og parrets tre døtre er også ofte en del af seriens handling.

Præsidentens mænd

Hovedpersoner 
 Martin Sheen som Præsident Josiah "Jed" Bartlet
 Bradley Whitford som Josh Lyman
 Allison Janney som Claudia Jean 'C.J.' Cregg
 John Spencer som Leo McGarry
 Richard Schiff som Toby Ziegler
 Rob Lowe som Sam Seaborn (1999–2003, 2006)
 Janel Moloney som Donna Moss
 Dulé Hill som Charlie Young
 Stockard Channing som Abbey Bartlet
 Joshua Malina som Will Bailey (2002–2006)

Mindre roller 
 Mary McCormack som Kate Harper (2004–2006)
 Jimmy Smits som Matthew Santos (2004-2006)
 Alan Alda	som senator Arnold Vinick (2004-2006)
 Kristin Chenoweth som Annabeth Schott (2004-2006)
 Lily Tomlin som Deborah Fiderer (2002-2006)
 Kathryn Joosten som Mrs. Landingham (1999-2002)
 Elisabeth Moss som Zoey Bartlet (1999-2006)
 Jason Isaacs som Colin Ayres (2004)

Eksterne henvisninger 
 
 NBC: The West Wing – Seriens officielle website

Dramaserier fra USA
Amerikanske tv-serier fra 1990'erne
Amerikanske tv-serier fra 2000'erne
Emmy-vindere
Tv-programmer fra NBC
Jim Henson

Jim Henson (24. september 1936 — 16. maj 1990) var en amerikansk tv-producent, filminstruktør og dukkefører. Bagmand til The Muppet Show, og dukkefører af bl.a. Kermit the Frog og Rowlf.

Jim Henson var også skaberen af Fragglerne. Jim Henson skabte også Sesame Street.

Kilder 
 Jim Henson 1936-1990 (Inferno nr. 4, 1990)

Eksterne henvisninger

Se også 
 Hundekøbing
 Muppets
 Sesame Street
 Fragglerne

Hollywood Walk of Fame
Filminstruktører fra USA
Disney Legends
Dukkeførere
The International Church of Copenhagen

The International Church of Copenhagen (ICC), på dansk Den Internationale Kirke i København er en multikulturel, økumenisk, engelsktalende, kristen menighed i København. Kirken er udsprunget af Den Amerikanske Lutherske Kirke (American Lutheran Church) og har stadig forbindelse med Den Evangelisk-lutherske Kirke i Amerika (Evangelical Lutheran Church in America). ICC har dog udviklet sig til at inkludere engelsktalende tilhængere af flere andre kristne retninger.  ICC startede i 1962 og har udviklet sig til at inkludere engelsktalende tilhængere af mange forskellige kristne retninger.

Eksterne henvisninger 
The International Church of Copenhagen officiel hjemmeside (engelsksproget)

Kirkesamfund
Religion i København
Økumeni i Danmark
Aalborg MenighedsCenter

Aalborg Menighedscenter (AMC) er en evangelisk, såkaldt karismatisk frikirke i Aalborg, stiftet 1994 af Lene & David Hansen og en gruppe omkring disse. Aalborg Menighedsenter er udsprunget af Apostolsk Kirke.

Menigheden holdt i begyndelsen sine møder i en virksomhedskantine i Skalborg, inden menigheden i 1995 lejede sig ind i lokaler i Adelgade 3, Aalborg. I 1998 købte menigheden bygningen, som året efter blev solgt, og i stedet erhvervede sig den tidligere værftskantine på Gasværksvej på havnefronten. En del af bygningen, de tidligere bade- og omklædningsfaciliteter på 1. sal, blev indrettet til udlejningskontorer, mens menigheden selv holdt til i de forhenværende kantinelokaler lokaler på 2. sal.

I 2019 blev stafetten som præst for menigheden overdraget af David Hansen til Kasper Rahbek Pedersen, hvis hustru også fungerer, og har fungeret som ansvarlig lovsangsleder i menigheden i flere år.

Aalborg Menighedscenter er en del af Aalborg Præstenetværk og fællesforetagendet under organisationen Mosaik, der er grundlagt af Pinsebevægelsen i Danmark.

Eksterne henvisninger 

Kirkesamfund
MenighedsCenter
Menighedscenter
Pinsekirker i Danmark
Jesper Lohmann

Jesper Lohmann (født 30. oktober 1960) er en dansk skuespiller, der blev uddannet fra Odense Teater i 1989. Blandt andre teatre har han været ansat på Jomfru Ane Teatret. I tv har man kunnet se ham i serierne Fæhår og Harzen, Charlot og Charlotte, TAXA, Rejseholdet, Forsvar, Anna Pihl, Forbrydelsen og Krøniken. Han har indtil videre kun medvirket i få film, bl.a. Menneskedyret (1995), Pusher (1996), En kort en lang (2001), Lykkevej (2003) og Dommeren (2005).

Filmografi 
Film

Serier

Tegnefilm

 Der var engang..., afsnit 3 og 15 (2004-2005) – Forskellige stemmer
 Myremobberen (2006) – Zoc
 Boog & Elliot - vilde venner (2006) – Rheinholt/Reilly

Referencer

Ekstern henvisning 
 

Skuespillere fra Danmark
Dea Fog

Dea Fog (født 10. august 1957 i Hjortekær) er en dansk skuespillerinde, der blev uddannet fra Odense Teater i 1982 og har optrådt på flere forskellige teatre, som f.eks. Café Teatret og Teatret ved Sorte Hest. Hun har desuden flere instruktør-opgaver bag sig. I tv har hun bl.a. medvirket i serien Bryggeren og har haft en rolle i filmen Det store flip fra 1997. Hun var gift med skuespillerkollegaen Jens Jørn Spottag mellem 1985 og 2005.

Eksterne henvisninger 
 

Skuespillere fra Danmark
Libertas

Libertas (latin) betyder frihed og betegner herudover:
 Libertas (gudinde) – en romersk gudinde for frihed.
 Libertas (Danmark) – en dansk politisk forening for personlig frihed og fri markedsøkonomi.
 Libertas (Norge) – en norsk liberal organisation, der eksisterede 1947-88.

Libertas er også mottoet for staten San Marino.
Mette Horn

Mette Agnethe Horn (født 11. januar 1965) er en dansk skuespillerinde, der blev uddannet fra Aarhus Teater i 1991, har medvirket i flere satiriske tv-programmer og er medlem af teatergruppen Emmas Dilemma. I tv har man desuden set hende i serierne Rejseholdet, Hotellet og som moren Agnete i serien Max.

Filmografi 

 Let's Get Lost – 1997
 Den blå munk – 1998
 Monas verden – 2001
 Okay – 2002
 En som Hodder – 2003
 Se til venstre, der er en svensker – 2003
 Kinamand – 2005
 Nynne – 2005
 Den store dag - 2005
 Max Pinlig – 2008
  Monsterjægerne – 2009
 ''Max Pinlig 2 – 2011
30 - 2018

Eksterne henvisninger 

 

Skuespillere fra Danmark
Store Magleby Kirke

Store Magleby Kirke ligger på Kirkevej 6 i Store Magleby i Dragør Kommune.

Historie 

Kunstmaleren Thomas Kluge har fået en bestillingsopgave til at udfærdige maleri til altertavle i 2010.

Kirkebygningen

Referencer

Literatur 
 Danmarks Kirker, København Amt, bind 1: Store Magleby kirke. s.306-319 (Hæfte 3), Nationalmuseet 1944

Eksterne kilder/henvisninger 

 Store Magleby Kirke hos denstoredanske.dk
 Store Magleby Kirke hos KortTilKirken.dk
 Store Magleby Kirke hos danmarkskirker.natmus.dk (Danmarks Kirker, Nationalmuseet)

Kirker i Dragør Kommune
Kirker i Københavns Amt
Kirker i Københavns Stift
Adam Fabricius

Adam Kristoffer Fabricius (18. juli 1822 i Bøvling – 24. august 1902 i København) var en dansk historiker, forfatter og sognepræst, som var født i Bøvling Præstegård ved Lemvig.

Fabricius er bedst kendt for sit historiske værk i 2 bind, Illustreret Danmarkshistorie for Folket, hvoraf første udgave udkom 1853-55. Fjerde udgave udkom 1913-15 i en revideret og forøget version af hans søn, Knud Fabricius.

Kilder 
 Dansk biografisk Lexikon
 Salmonsens konversationsleksikon

Eksterne henvisninger 

 

Historikere fra Danmark
Faglitterære forfattere fra Danmark
Præster fra Danmark
Danskere i 1800-tallet
Dansksprogede forfattere fra Danmark
Storcenter Nord

Storcenter Nord er et indkøbscenter i bydelen Christiansbjerg i Aarhus, 2 km nordvest for byens centrum. Storcenteret rummer 50 butikker og spisesteder og har tilknyttet i alt 1.000 parkeringspladser i kælderen og på taget. Storcenter Nord slog dørene op for første gang i 1991. Bygningen, som Herman Salling, kendt afdød forretningsmand i Aarhus, så helt nye muligheder for, og således købte i februar 1986, var tidligere GASAs (Gartnernes Salgsforening) auktionshus, blev indviet i april 1952. 

Centret ejes af Salling group , der også ejer den største butik; et Føtex-varehus samt fra juni 2013 en Netto-butik. Centret har desuden rigt udvalg af udvalgsvarebutikker, herunder kæder som Matas, Expert, H&M og Synoptik. Centrets teatersal er et samlingssted for områdets kulturliv og fungerer bl.a. som auditorium for Institut for Medievidenskab på Aarhus Universitet. Rummet har også lagt vægge til mere betydningsfulde arrangementer, fx de nordiske mesterskaber i skak.

Fra busstoppestederne ved Storcenter Nord og det nærliggende Vanggaard Centret går følgende bybuslinjer:   

I 2007 blev centret udvidet og antallet af butikker dermed øget til 65. Mest bemærkelsesværdigt ved udbygningen er glasfoyeren.

Referencer

Eksterne henvisninger 

 Storcenter Nords hjemmeside

Indkøbscentre i Aarhus
Aarhus N
Glostrup Shoppingcenter

Glostrup Shoppingcenter (tidligere Glostrup Centret (1972-91) og Glostrup Storcenter (1991-2010)) er et indkøbscenter med et samlet butiksareal på 20.000 m², beliggende i Glostrup vest for København.

Centret er opført i 1972 og udbygget/moderniseret i 1991, 1999 samt i 2010, hvor centret bl.a. blev udvidet med en ny facade ud mod Roskildevej.

Centret har knap 60 butikker, heriblandt Føtex, Hennes & Mauritz, Inspiration og Stadium samt 3.000 m² kontor- og boligareal.

Den 1. november 2017 åbnede Organic Wash dørene op for et nyt vaskekoncept for biler i centrets parkeringskælder ved gul opgang. 

Centret er forbundet med Glostrup Station ved en gangtunnel, som fortsætter under jernbanen. Centret ejes af Danica B Ejendomsinvest ApS og administreres af Steen og Strøm Danmark A/S.

Etableret i 1972
Shoppingcenter
Indkøbscentre i København og omegn
Akademimerkonom

Akademimerkonomer en videregående voksenuddannelse der afløser den kendte merkonomuddannelse. Den er modul opbygget og læser man 4 moduler ved et handelsakademi og består eksamen  opnås betegnelsen  merkonom (uden speciale). Herefter er det muligt at udbygge med yderligere 2 moduler hvor der arbejdes med stoffet på et akademisk niveau. Afslutter man denne del af uddannelsen har man en akademiuddannelse inden for et speciale (Økonomi, Afsætning, Ledelse mm)og er akademimerkonom.

Se også
 Merkonom
 Merkonom ADM

Videregående uddannelser i Danmark
Stillingsbetegnelser
Måløv Kirke

Måløv Kirke er en typisk dansk middelalderkirke, der ligger i Måløv Sogn.

Kirken er indviet til Sankt Ib.

Eksterne kilder og henvisninger 

 Måløv Kirke hos sognekirke.dk
 Måløv Kirke  hos nordenskirker.dk
 Måløv Kirke hos KortTilKirken.dk
 Måløv Kirke hos danmarkskirker.natmus.dk (Danmarks Kirker, Nationalmuseet)

Kirker i Ballerup Kommune
Kirker i Helsingør Stift
Kirker i Københavns Amt